વડાપ્રધાન નરેન્દ્ર મોદીએ પોતાના ભાષણની શરૂઆતમાં જાપાનના પીએમ શિન્ઝો આબેના ભાવભીના સ્વાગત બદલ ગુજરાતી પ્રજાનો આભાર માન્યો હતો. તેમણે જણાવ્યું હતું કે, 'આ ન્યૂ ઇન્ડિયા અને તેના સપનાનો વિસ્તાર છે. આ એક એવી યોજના છે, જે ઝડપની સાથે ઝડપી પ્રગતિ અને ઝડપી ટેક્નોલોજીના માધ્યમથી ઝડપી પરિણામ આપશે. આ પ્રોજેક્ટમાં સુવિધા અને સુરક્ષાનો સમન્વય છે, તે હ્યુમન ફ્રેન્ડલી અને ઇકો ફ્રેન્ડલી છે. એનાથી રોજગારમાં પણ વધારો થશે.'